ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαΐου 1996 για τη διάθεση στην αγορά γενετικά τροποποιημένου στείρου άρρενος κιχωρίου (Cichorium intybus L.) με μερική αντοχή στο ζιζανιοκτόνο γλυφοσινικό αμμώνιο δυνάμει της οδηγίας 90/220/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/424/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/220/ΕΟΚ του Συμβουλίου, της 23ης Απριλίου 1990, για τη σκόπιμη ελευθέρωση γενετικώς τροποποιημένων οργανισμών στο περιβάλλον (1), όπως τροποποιήθηκε από την οδηγία 94/15/ΕΚ της Επιτροπής (2), και ιδίως το άρθρο 13,

Εκτιμώντας:

ότι, σύμφωνα με τα άρθρα 10 έως 18 της οδηγίας 90/220/ΕΟΚ, υπάρχει κοινοτική διαδικασία που επιτρέπει στην αρμόδια αρχή κράτους μέλους να συναινεί στη διάθεση στην αγορά προϊόντων που συνίστανται σε γενετικώς τροποποιημένους οργανισμούς 7

ότι γνωστοποιήθηκε στις αρμόδιες αρχές ενός κράτους μέλους (Κάτω Χώρες) η διάθεση στην αγορά προϊόντος αυτού του είδους 7

ότι η αρμόδια αρχή των Κάτω Χωρών διαβίβασε στη συνέχεια το φάκελο στην Επιτροπή, εισηγούμενη την έγκρισή του 7 ότι οι αρμόδιες αρχές άλλων κρατών μελών πρόβαλαν αντιρρήσεις για τον εν λόγω φάκελο 7

ότι, κατά συνέπεια, βάσει του άρθρου 13 παράγραφος 3, η Επιτροπή καλείται να αποφασίσει με τη διαδικασία που καθορίζεται στο άρθρο 21 της οδηγίας 90/220/ΕΟΚ 7

ότι η Επιτροπή έχοντας εξετάσει καθεμία από τις αντιρρήσεις που προεβλήθησαν, με βάση το πεδίο εφαρμογής της οδηγίας 90/220/ΕΟΚ και τις πληροφορίες που συνοδεύουν το φάκελο, κατέληξε στα ακόλουθα συμπεράσματα:

- δεν αναμένονται δυσμενείς επιδράσεις από τη μεταβίβαση του γονιδίου bar σε άγριους πληθυσμούς κιχωρίου, δεδομένου ότι η μεταβίβαση αυτή θα προσέδιδε ανταγωνιστικό ή επιλεκτικό πλεονέκτημα στους άγριους πληθυσμούς, μόνον εάν το ζιζανιοκτόνο γλυφοσινικό αμμώνιο αποτελούσε το μόνο μέσο καταπολέμησης των πληθυσμών αυτών, πράγμα το οποίο δεν συμβαίνει,

- η συγκατάθεση στη διάθεση του συγκεκριμένου προϊόντος στην αγορά δεν θα πρέπει να καλύπτει τη χρήση του ως τροφίμου για τον άνθρωπο ή ως ζωοτροφής, εφόσον η γνωστοποίηση που διαβιβάστηκε δεν περιλαμβάνει αυτές τις χρήσεις,

- δεν συντρέχουν λόγοι ασφαλείας για να αναφέρεται στην επισήμανση ότι το προϊόν έχει ληφθεί με τεχνικές γενετικής τροποποίησης,

- δεδομένου ότι το 50 % των σπόρων του υβριδίου παρουσιάζει αντοχή στο ζιζανιοκτόνο, θα πρέπει να αναφέρεται στην επισήμανση ότι το προϊόν ενδέχεται να είναι ανθεκτικό στο ζιζανιοκτόνο γλυφοσινικό αμμώνιο, ώστε να γνωρίζουν οι βελτιωτές ποικιλιών ότι το γλυφοσινικό αμμώνιο δεν είναι κατάλληλο για την καταπολέμηση των αυτοφυών φυτών 7

ότι η έγκριση των χημικών ζιζανιοκτόνων που χρησιμοποιούνται στα φυτά και η εκτίμηση των επιπτώσεων της χρήσης τους στην υγεία του ανθρώπου και στο περιβάλλον, εμπίπτουν στο πεδίο εφαρμογής της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (3), όπως τροποποιήθηκε τελευταία από την οδηγία 96/12/ΕΚ της Επιτροπής (4), και όχι στο πεδίο εφαρμογής της οδηγίας 90/220/ΕΟΚ του Συμβουλίου 7

ότι το άρθρο 11 παράγραφος 6 και το άρθρο 16 παράγραφος 1 της οδηγίας 90/220/ΕΟΚ προβλέπουν πρόσθετες διασφαλίσεις, σε περίπτωση όπου προκύψουν νέα δεδομένα για τους κινδύνους που συνεπάγεται το προϊόν 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής των αντιπροσώπων των κρατών μελών που συνεστήθη βάσει του άρθρου 21 της οδηγίας 90/220/ΕΟΚ 7

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την επιφύλαξη της λοιπής κοινοτικής νομοθεσίας και υπό τους όρους που αναφέρονται στις παραγράφους 2, 3 και 4, οι αρχές των Κάτω Χωρών συγκατατίθενται στη διάθεση στην αγορά του ακόλουθου προϊόντος, το οποίο αποτέλεσε αντικείμενο γνωστοποίησης εκ μέρους της Bejo-Zaden BV (αναφ. C/NL/94/25), βάσει του άρθρου 13 της οδηγίας 90/220/ΕΟΚ.

Το προϊόν συνίσταται σε σπόρους και φυτά προερχόμενα από σειρές κιχωρίου (Cichorium intybus L., υποείδος radicchio rosso), (RM3-3, RM3-4 και RM3-6) οι οποίες έχουν μετασχηματιστεί με τη βοήθεια αδρανοποιημένου πλασμιδίου Ti από το Agrobacterium tumefaciens, που περιέχει μεταξύ των ορίων του T-DNA:

i) το γονίδιο barnase από το Bacillus amyloliquefaciens (μία ρινοβουκλεάση) με τον υποκινητή PTA29 από το Nicotiana tabaccum και την καταληκτική ακολουθία του γονιδίου που κωδικοποιεί τη συνθάση νοπαλίνης από το Agrobacterium tumefaciens 7

ii) το γονίδιο bar από το Streptomyces hygroscopicus (μία ακετυλοτρανσφεράση φωσφινοθρισίνης) με τον υποκινητή PSsuAra-tp από το Arabidopsis thaliana και την καταληκτική ακολουθία του γονιδίου 7 του TL-DNA από το Agrobacterium tumefaciens 7

iii) το γονίδιο neo από το Escherichia coli (μία φωσφοτρανσφεράση ΙΙ νεομυκίνης) με τον υποκινητή του γονιδίου που κωδικοποιεί τη συνθάση νοπαλίνης από το Agrobacterium tumefaciens και την καταληκτική ακολουθία του γονιδίου που κωδικοποιεί τη συνθάση οκτοπίνης από το Agrobacterium tumefaciens.

2. Η συγκατάθεση αυτή καλύπτει και τους τυχόν απογόνους από διασταυρώσεις του ανωτέρω προϊόντος με ποικιλίες κιχωρίου που έχουν προκύψει με κλασικές τεχνικές βελτίωσης.

3. Η συγκατάθεση αυτή καλύπτει τη χρήση του προϊόντος για δραστηριότητες αναπαραγωγής.

4. Με την επιφύλαξη άλλων επισημάνσεων που απαιτούνται από άλλες κοινοτικές νομοθετικές διατάξεις, στην επισήμανση κάθε συσκευασίας σπόρων αναγράφεται ότι το προϊόν:

- πρέπει να χρησιμοποιείται για αναπαραγωγή και

- ενδέχεται να είναι ανθεκτικό στο ζιζανιοκτόνο γλυφοσινικό αμμώνιο.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 20 Μαΐου 1996.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. L 117 της 8. 5. 1990, σ. 15.

(2) ΕΕ αριθ. L 103 της 22. 4. 1994, σ. 20.

(3) ΕΕ αριθ. L 230 της 19. 8. 1991, σ. 1.

(4) ΕΕ αριθ. L 65 της 15. 3. 1996, σ. 20.